b'\n_START_ARTICLE_\nMircea Badea\n_START_SECTION_\nCarier\xc4\x83\n_START_PARAGRAPH_\nDup\xc4\x83 ce a absolvit Liceul de Informatic\xc4\x83 \xc8\x99i Facultatea de Cibernetic\xc4\x83 din Bucure\xc8\x99ti, Mircea Badea a debutat la Radio Total \xc3\xaen 1993, unde era directoare o prieten\xc4\x83 a mamei sale, Jeana Gheorghiu. \xc8\x98i-a \xc3\xaenceput cariera \xc3\xaen televiziune prezent\xc3\xa2nd emisiuni la diferite posturi rom\xc3\xa2ne\xc8\x99ti: Tele 7 abc (unde a debutat, descoperit de Mihai Tatulici \xc8\x99i Jeana Gheorghiu), Antena 1, Realitatea TV, Pro TV, Prima TV, al\xc4\x83turi de Teo Trandafir. Cei doi formau un cuplu \xc3\xaen emisiuni de divertisment precum \xe2\x80\x9eBun\xc4\x83 diminea\xc8\x9ba, Rom\xc3\xa2nia\xe2\x80\x9d la Tele 7 abc din 1994 \xc8\x99i apoi \xe2\x80\x9eDiminea\xc8\x9ba devreme\xe2\x80\x9d \xc8\x99i \xe2\x80\x9eTeo \xc8\x99i Mircea \xc8\x98ou\xe2\x80\x9d la Antena 1, \xc3\xaentre 1997 \xc8\x99i 2000._NEWLINE_\xc3\x8en 2000, Teo Trandafir a revenit \xc3\xaen trustul Media Pro, cu o serie de emisiuni la Pro TV, timp \xc3\xaen care Mircea ap\xc4\x83rea la postul concurent Antena 1, cu un format de emisiune nocturn, al\xc4\x83turi de Oreste Scarlat Teodorescu.\n_START_SECTION_\nAfaceri\n_START_PARAGRAPH_\nDup\xc4\x83 c\xc3\xa2\xc8\x9biva ani, Mircea Badea a renun\xc8\x9bat pentru o perioad\xc4\x83 la activitatea din televiziune, concentr\xc3\xa2ndu-se pe afaceri (o fabric\xc4\x83 de chibrituri la Gherla, cump\xc4\x83rat\xc4\x83 \xc3\xaen 2003), ini\xc8\x9biativ\xc4\x83 \xc3\xaen care a \xc3\xaent\xc3\xa2mpinat numeroase obstacole_NEWLINE_\xc8\x99i care \xc3\xaen cele din urm\xc4\x83 a e\xc8\x99uat._NEWLINE_Mircea Badea a achizi\xc8\x9bionat utilajele fabricii de chibrituri din Gherla de la ni\xc8\x99te oameni de afaceri care sus\xc8\x9bin c\xc4\x83, la r\xc3\xa2ndul lor, le-au achizi\xc8\x9bionat la licita\xc8\x9bie \xc3\xaen momentul c\xc3\xa2nd firma lui Valentin Br\xc3\xa2ncoveanu a dat faliment. Valentin Br\xc3\xa2ncoveanu a sus\xc8\x9binut \xc3\xaen justi\xc8\x9bie c\xc4\x83 nu a pierdut niciodat\xc4\x83 proprietatea, iar probele grafoscopice par s\xc4\x83 indice acela\xc8\x99i lucru, de vreme ce Mircea Badea nu \xc8\x99i-a mai recuperat banii sau dreptul de utilizare din prim\xc4\x83vara lui 2003.\n_START_SECTION_\n\xc3\x8en gura presei\n_START_PARAGRAPH_\nMircea Badea realizeaz\xc4\x83 pe postul Antena 3 o emisiune de 50 de minute, \xc3\x8en gura presei, unde comenteaz\xc4\x83 evenimentele din presa cotidian\xc4\x83 \xc8\x99i \xc8\x99tiri despre politicieni, oameni de afaceri, arti\xc8\x99ti, sportivi, jurnali\xc8\x99ti, fiecare edi\xc8\x9bie fiind redifuzat\xc4\x83 a doua zi, diminea\xc8\x9ba, pe postul Antena 1._NEWLINE_Stilul s\xc4\x83u a fost apreciat ca vulgar \xc8\x99i agresiv de c\xc4\x83tre membrii CNA_NEWLINE_care l-au sanc\xc8\x9bionat \xc3\xaen mai multe r\xc3\xa2nduri.\n_START_SECTION_\nTrafican\xc8\x9bii\n_START_PARAGRAPH_\nDin noiembrie 2007, Mircea Badea a realizat emisiunea Trafican\xc8\x9bii, difuzat\xc4\x83 de luni p\xc3\xa2n\xc4\x83 vineri, \xc3\xaentre orele 18-19, de postul de radio News FM. \xc3\x8en prezent realizeaz\xc4\x83 emisiunea Mircea Badea Show la postul de radio Radio Zu. Aceast\xc4\x83 emisiune se difuzeaz\xc4\x83 la aceea\xc8\x99i or\xc4\x83, 18:00 .\n_START_SECTION_\nMircea Badea \xc8\x99i Ro\xc8\x99ia Montan\xc4\x83\n_START_PARAGRAPH_\nDe\xc8\x99i Mircea Badea a declarat la \xc3\xaenceputul mediatiz\xc4\x83rii proiectul de la Ro\xc8\x99ia Montan\xc4\x83, Alba c\xc4\x83 nu este: "nici pro, nici contra", atac\xc3\xa2ndu-i verbal pe protestatari numindu-i: "isterici pl\xc4\x83ti\xc8\x9bi"; declara\xc8\x9biile sale continu\xc3\xa2nd cu: "Acum au descoperit \xc8\x99i ei subiectul, p\xc3\xa2n\xc4\x83 acum au stat \xc3\xaen budele din Centrul Vechi, inunda\xc8\x9bi \xc3\xaen alcool", _NEWLINE_acesta a declarat ulterior c\xc4\x83 este \xc3\xaempotriva proiectului \xc8\x99i c\xc4\x83 proiectul este defapt \xc3\xaempotriva lui B\xc4\x83sescu.'